

|  |
| --- |
| Исклучена струја после поплава |
| Информации за исклучувања на струјата после поплава |
| Macedonian | MакедонскиOFFICIAL |

После поплава, може да помине време пред струјата да биде повторно вклучена. Користете ги следните совети што може да правите ако снема струја.

# **Совети за безбедно чување храна**

* Прекини на снабдувањето со струја може да влијаат на вашата храна, затоа:
* префлете ја храната од фрижидерот (fridge) во замрзнувачот (freezer)
* држете ја храната што е можно постудена така што врз спакуваната храна ќе ставите мраз во ќесиња (bagged ice) или покривка за изолација (insulating blanket)
* ако храната е сè уште студена на допир (постудена од 5°C), таа е безбедна за користење
* ако храната веќе не е студена на допир, таа може да се задржи и да се јаде во период од најмногу четири часа; подолго од тој период храната мора да се фрли или да се изеде зготвена
* топлата храна изедете ја во периодот од четири часа откако била жешка или фрлете ја
* ако струјата дојде додека замрзнатата храна е сè уште во цврста состојба, безбедно е одново да се замрзне.

# **Совети за користење на генератор на струја**

* Генераторите често се користат кога нема струја. Користете ги овие совети пред да користите генератор:
* обезбедете генераторите на бензин или дизел гориво да се користат во добро проветрени надворешни простори затоа што, во спротивно, може да предизвикаат труење со јаглероден моноксид, од што може да станете многу болни
* подвижни или генератори за употреба на отворено не користете внатре во вашиот дом, затоа што тоа може да предизвикаат труење со јаглероден моноксид, електричен удар или пожар
* инсталирајте перманентни генератори затоа што се најсоодветни за дополнително производство на струја.
* чувајте го генераторот на суво место. Бензинот треба да го чувате надвор, во заштитен простор.
* не го допирајте генераторот со водени раце
* пред да го вклучите генераторот, проверете да не се оштетени каблите или другата електрична инсталација
* исклучете го генераторот и оставете го да се излади пред повторно да сипате гориво. Бензин истурен на жешки делови од моторот може да предизвик пожар.
* електричните апарати поврзете ги со генераторот со добро изолиран (heavy-duty) продолжен кабел
* не се обидувајте да вклучите струја во домашната електрична мрежа така што ќе го вклучите генераторот во приклучок на ѕидот од домот.

# **Побарајте помош**

* За информации за безбедно користење на гас или струја, јавете се на Energy Safe Victoria на 9203 9700 или видете на [www.esv.vic.gov.au](http://www.esv.vic.gov.au)
* За пријавување на течење на гас, јавете се на 132 771.

За да ја добиете оваа публикација во достапен формат, пратете имејл на pph.communications@health.vic.gov.au